Source: https://www.riigiteataja.ee/akt/121112014031
Timestamp: 2020-02-24 03:47:06+00:00

Document:
Kultiveerimismaterjali sertifitseeritavate liikide loetelu, sertifitseerimise kord ning sertifitseerimist või kontrollimist kinnitavate dokumentide sisu nõuded – Riigi Teataja
Kultiveerimismaterjali sertifitseeritavate liikide loetelu, sertifitseerimise kord ning sertifitseerimist või kontrollimist kinnitavate dokumentide sisu nõuded
Kultiveerimismaterjali sertifitseeritavate liikide loetelu, sertifitseerimise kord ning sertifitseerimist või kontrollimist kinnitavate dokumentide sisu nõuded - sisukord
§ 2 Eestis sertifitseerimisele kuuluvate puuliikide loetelu
§ 3 Kultiveerimismaterjali sertifitseerimise kord
§ 4 Kultiveerimismaterjali sertifitseerimist või kontrollimist kinnitavate dokumentide sisu
RT I, 21.11.2014, 31
Kultiveerimismaterjali sertifitseeritavate liikide loetelu, sertifitseerimise kord ning sertifitseerimist või kontrollimist kinnitavate dokumentide sisu nõuded1
Vastu võetud 21.12.2006 nr 85
RTL 2007, 1, 1
Määrus kehtestatakse «Taimede paljundamise ja sordikaitse seaduse» § 73 lõike 8, § 74 lõike 6, § 75 lõike 3 ja § 101 lõike 5 alusel.
1) Eestis kultiveerimismaterjali sertifitseerimisele kuuluvate puuliikide loetelu;
2) kultiveerimismaterjali sertifitseerimise kord;
3) sertifitseerimist või kontrollimist kinnitavate dokumentide ja etikettide sisu.
§ 2. Eestis sertifitseerimisele kuuluvate puuliikide loetelu
Sertifitseerimisele kuulub järgmiste Eestis metsapuudena kasvatatavate liikide ja hübriidide kultiveerimismaterjal:
1) harilik mänd Pinus sylvestris;
2) keerdmänd Pinus contorta;
3) harilik kuusk Picea abies;
4) harilik ebatsuuga Pseudotsuga menziesii;
5) euroopa lehis Larix decidua;
6) siberi lehis Larix sibirica;
7) jaapani lehis Larix kaempferi;
8) eurojaapani lehis Larix x eurolepis (Larix x marschlinsii);
9) arukask Betula pendula;
10) sookask Betula pubescens;
11) sanglepp Alnus glutinosa;
12) hall lepp Alnus incana;
13) harilik saar Fraxinus excelsior;
14) harilik vaher Acer platanoides;
15) harilik haab Populus tremula ja selle hübriid Populus x wettsteinii;
16) harilik tamm Quercus robur;
17) punane tamm Quercus rubra;
18) harilik pärn Tilia cordata.
§ 3. Kultiveerimismaterjali sertifitseerimise kord
(1) Kultiveerimismaterjali sertifitseerimiseks esitab tarnija Keskkonnaametile sertifitseerimistaotluse, milles märgitakse:
1) taotleja nimi, isiku- või registrikood, aadress, telefon, e-posti aadress;
2) sertifitseerimise objekt: kultiveerimismaterjali puuliik ja kultiveerimismaterjali kirjeldus.
(2) Puuliigi sertifitseerimisele kuuluva seemnepartii sertifitseerimistaotluse juurde lisab taotleja koopia käesoleva määruse lisa 1 nõuete kohaselt koostatud metsapuude seemne päritolutunnistusest. Päritolutunnistus peab olema tähistatud numbriga, milles seemneid tähistava tähe «S» järel märgitakse sidekriipsudega eraldatult järgmine teave: kultiveerimismaterjali kategooria koodnumber-kultiveerimismaterjali tarnija majandustegevuse registri registreeringu number-partii sertifitseerimise aasta-päritolutunnistuse järjekorranumber (taotleja alustab igal aastal päritolutunnistuste numereerimist uuesti numbrist 1).
(3) Metsapuude seemne päritolutunnistuse koostab sertifitseerimise taotleja kultiveerimismaterjali kategoorias algallikas tuntud, valitud ja kvalifitseeritud seemnepartii moodustamiseks. Puistust või seemneallikast pärineva seemne korral tuleb päritolutunnistuse koostamise aluseks võtta Keskkonnaameti poolt seemnevarujale väljastatud õiend. Õiend koostatakse seemnevarumiseks valitud puistu või seemneallika selektsiooniliseks hindamiseks. Puistu või seemneallikas, millest varutavat seemet soovitakse sertifitseerida, kuulub Keskkonnaameti poolt hindamisele hiljemalt 2 nädalat enne tegelikku seemnevarumist metsas.
(4) Keskkonnaamet märgib seemnevarumise puistu või seemneallika selektsioonilise hindamise kohta koostatud õiendisse järgmised andmed:
1) puistu või seemneallika hindamiseks esitaja: ees- ja perekonnanimi, isikukood, kontaktandmed;
2) seemnevarumise koht: maakond, vald, küla, katastriüksuse number ja eraldise number, metskonna puhul tuleb lisada metskonna nimetus ja kvartali number;
3) puistu või seemneallika iseloomustus: pindala, koosseis, vanus, boniteediklass ja päritolu (looduslik puistu, kultuurpuistu või puistu päritolu teadmata);
4) hinnang puistu või seemneallika sobivuse kohta seemnete varumiseks ning varumiseks sobivate seemnete kategooria;
5) hindaja ees- ja perekonnanimi ning ametinimetus;
6) hindamise aeg;
7) puistu või seemneallika geograafilised koordinaadid.
(5) Sertifitseerimisele kuuluva istutusmaterjali partii sertifitseerimistaotluse juurde lisab taotleja koopia käesoleva määruse lisa 2 nõuete kohase metsapuude istutusmaterjali päritolutunnistuse ning kultiveerimismaterjali tootmiskohas rakendatud enesekontrollisüsteemi tulemusena koostatud ja allkirjastatud taimepartii kvaliteedi hindamislehe. Istutusmaterjali päritolutunnistus tähistatakse numbriga, milles taimi tähistava tähe «T» järel märgitakse sidekriipsudega eraldatult järgmine teave: kultiveerimismaterjali kategooria koodnumber-kultiveerimismaterjali tarnija majandustegevuse registri registreeringu number-sertifitseerimise aasta-päritolutunnistuse järjekorranumber (taotleja alustab igal aastal päritolutunnistuste numereerimist uuesti numbrist 1).
(6) Kultiveerimismaterjali tarnija enesekontrollisüsteemi raames koostatud taimepartii kvaliteedi hindamislehele märgitakse turustatava taimepartii kohta järgmised andmed:
1) tootja nimi ja tootmiskoht (taimla või puukool);
2) istutusmaterjali päritolutunnistuse number;
5) taimepartii suurus;
6) kontrollitud taimi: kokku kimpe (tk), taimede arv kimbus (tk);
7) kvaliteetsete taimede arv ja protsent kontrollitud taimedest;
8) ebakvaliteetsete taimede arv ja protsent kontrollitud taimedest;
9) kvaliteedinõuetele mittevastavate taimede arv (tk) väljaprakeerimise põhjuste kaupa, märkides võimaliku põhjusena ebapiisava pikkuse, ebapiisava juurekaela läbimõõdu, ebanormaalse ladvakasvu, ebanormaalse tüve kuju, puudulikult arenenud juurestiku, vigastused, haigustunnuste olemasolu või muud põhjused.
(7) Tarnija koostatud taimepartii kvaliteedi hindamislehe andmeid võib Keskkonnaamet järelkontrolli korras tarnija juures üle kontrollida.
(8) Muu kultiveerimismaterjali, mis puuliigi tõttu sertifitseerimisele ei kuulu, kvaliteedi eest vastutab tarnija.
(9) Metsapuuliikide sertifitseeritavate seemnepartiide kvaliteedinõuetele vastavuse kontrollimiseks analüüsib akrediteeritud seemnekontrollilaboratoorium Keskkonnaameti peadirektori volitatud isiku võetud proove. Proovide võtmise kohta koostatakse proovivõtuakt ning proov varustatakse käesoleva määruse lisa 3 nõuete kohase etiketiga. Proovide võtmine, metsaseemnepartiide analüüsimine ja pakendi sulgemine toimub Rahvusvahelise Seemnete Testimise Assotsiatsiooni (International Seed Testing Association, lüh. ISTA) kehtestatud reeglite kohaselt ning vastavuses akrediteeritud seemnekontrollilaboratooriumi kvaliteedijuhtimis-süsteemi protseduurireeglitega.
§ 4. Kultiveerimismaterjali sertifitseerimist või kontrollimist kinnitavate dokumentide sisu
(1) Sertifitseeritud kultiveerimismaterjalile annab Keskkonnaamet välja käesoleva määruse lisa 4, 5 või 6 nõuete kohase kultiveerimismaterjali sertifitseerimist tõendava põhitunnistuse, kuhu on märgitud kultiveerimismaterjali tootmiseks kasutatud algmaterjali kordumatu tähis vastavalt algmaterjali nimistule, mille koostab Keskkonnaamet. Põhitunnistuse andmisest keeldumise korral esitab Keskkonnaamet kirjalikult väljaandmisest keeldumise otsuse, milles on märgitud keeldumise põhjus.
(2) Metsapuude sertifitseeritava seemnepartii põhitunnistus antakse välja 45 kalendripäeva jooksul sertifitseerimistaotluse Keskkonnaametis registreerimisest arvates. Istutusmaterjali sertifitseerimise põhitunnistus antakse välja 10 kalendripäeva jooksul taotluse Keskkonnaametis registreerimisest arvates.
(3) Muu kultiveerimismaterjali turustamise korral väljastab tarnija koos kauba üleandmisega saajale käesoleva määruse lisa 7 või 8 nõuete kohase kultiveerimismaterjali kontrollimist tõendava vastavustunnistuse. Muu kultiveerimismaterjali seemnete puhtuse, idanevuse või eluvõime määramiseks võib tarnija pöörduda metsapuude seemne akrediteeritud kontrollilaboratooriumi poole.
(4) Kui kategooriasse valitud, kvalifitseeritud või katsetatud kuuluvat vegetatiivselt paljundatud sertifitseeritud kultiveerimismaterjali kasutatakse vegetatiivseks paljundamiseks veel ka järgmisel korral, antakse selle materjali kohta välja uus põhitunnistus.
1Euroopa Ühenduse nõukogu direktiiv 1999/105/EÜ metsapaljundusmaterjali turustamise kohta (EÜT L 11, 15.01.2000, lk 17–40).
Lisa 1 Vorm S1
Lisa 2 Vorm T1
Lisa 3 Vorm S3
Lisa 4 Vorm ST1
Lisa 5 Vorm ST2
Lisa 6 Vorm ST3
Lisa 7 Vorm S2
Lisa 8 Vorm T2

References: § 2

§ 3

§ 4
 § 73
 § 74
 § 75
 § 101

§ 2

§ 3

§ 4